|  |
| --- |
| Հայաստանի Տարածքային Զարգացման Հիմնադրամ  Armenian Territorial Development Fund |



«27» հոկտեմբեր 2023թ.

**ՈՐՈՇՈՒՄ N 1**

*«Շինկենտրոն» ՓԲԸ-ին [գնումների գործընթացին մասնակցելու իրավունք չունեցող մասնակիցների ցուցակ](http://gnumner.am/website/images/original/Cucak%2027.03.2019%20arm..rtf" \o "Գնումների գործընթացին մասնակցելու իրավունք չունեցող մասնակիցների ցուցակ)ում ներառելու մասին*

Հայաստանի տարածքային զարգացման հիմնադրամի (այսուհետ՝ Հիմնադրամ)կողմից ՀՀ Արագածոտնի մարզի «Ուշիի մանկապարտեզի վերակառուցում» և ՀՀ Արմավիր մարզի «Ակնաշեն բնակավայրի մանկապարտեզի կառուցում» ծրագրերի շինարարական աշխատանքների ընթացքում տեխնիկական հսկողության ծառայությունների» ձեռքբերման նպատակով կազմակերպված ՀՏԶՀ-ՄԾՁԲ-2023/1 ծածկագրով գնման ընթացակարգին (հրավերի հրապարակման ամսաթիվը՝ 2023 թվականի հոկտեմբերի 02) մասնակցության հայտ է ներկայացրել «**Շինկենտրոն» ՓԲԸ-ն** (այսուհետ՝ Ընկերություն):

Ընկերության կողմից ներկայացված հայտի գնահատման արդյունքում արձանագրվել են հետևյալ անհամապատասխանությունները․

* Չեն ներկայացվել բնակելի և/կամ հասարակական շենքերի կառուցման կամ վերակառուցման աշխատանքների տեխնիկական հսկողության իրականացման փորձ ունենալու փաստը հավաստող պայմանագիր, ինչպես նաև «ՀՏԶՀ-ՄԾՁԲ-2023/1» ծածկագրով ընթացակարգի հրավերով (այսուհետ՝ Հրավեր) սահմանված ծառայությունների 80%-ի կատարումը հիմնավորող փաստաթղթերը (օրինակ՝ ակտեր, արձանագրություններ, հաշիվներ),
* Հավելված 1.4-ով չեն ներկայացվել Ջրամատակարարման և կոյուղու մասնագետ, ինչպես նաև՝ Հրավերով սահմանված ծառայությունների մատուցման համար անհրաժեշտ համապատասխան մասնագիտական փորձը հիմնավորող փաստաթղթերը՝ աշխատանքային գրքույկ (առկայության դեպքում) կամ աշխատանքային պայմանագիր,
* Չեն ներկայացվել Հրավերով սահմանված Բնակելի, հասարակական և արտադրական, Հիդրոտեխնիկական և Էներգետիկ լիցենզիաները։

Ընթացակարգի գնահատող հանձնաժողովի կողմից որոշում է կայացվել հայտերի գնահատման նիստը կասեցնելու և ծանուցելու Ընկերությանն՝ առաջարկելով շտկել արձանագրված անհամապատասխանությունները մեկ աշխատանքային օրվա ընթացքում։

Այնուհետև՝ Ընթացակարգի գնահատող հանձնաժողովի կողմից արձանագրվել է, որ «**Շինկենտրոն» ՓԲԸ**-ի կողմից հրավերով սահմանված կարգով և ժամկետներում ներկայացվել են փաստաթղթեր, որով իրականացվել են շտկումներ, սակայն մասնակի, մասնավորապես՝ ներկայացվել են Հրավերով սահմանված Բնակելի, հասարակական և արտադրական, Հիդրոտեխնիկական և Էներգետիկ լիցենզիաները, սակայն, արձանագրված մյուս անհամապատասանությունները չեն շտկվել, մասնավորապես՝ ներկայացվել է մի շարք վերանորոգման աշխատանքների տեխնիկական հսկողության իրականացման պայմանագրեր, մինչդեռ՝ Հրավերով սահմանվել է բնակելի և/կամ հասարակական շենքերի կառուցման կամ վերակառուցման աշխատանքների տեխնիկական հսկողության իրականացման փորձ ունենալու փաստը հավաստող պայմանագիր ներկայացնելու պահանջ, ինչպես նաև ներկայացվել են համաշինարարական աշխատանքների տեխնիկական հսկողության իրականացման պայմանագիր, որի գինը կազմում է 500,000 ՀՀ դրամ, մինչդեռ՝ Հրավերով սահմանվել է, որ յուրաքանչյուր ծառայության արժեքը պետք է կազմի առնվազն 1,000,000 ՀՀ դրամ։

Ինչպես նաև, ներկայացվել են տվյալ պայմանագրի շրջանակներում կնքված թիվ 1-Ա և թիվ 1-Բ համաձայնագրերը, որոնց գինը կազմում է համապատասխանաբար 500,000 և 677,000 ՀՀ դրամ, նշված համաձայնագրերի համաձայն երկարաձգվել է միայն աշխատանքների կատարման ժամկետը, իսկ որպես այդ պայմանագրով սահմանված ծառայությունների կատարումը հիմնավորող փաստաթուղթ ներկայացված կատարողական ակտում նշվել է 3,159,090 դրամ գումար, որը պարզ չէ թե որ պայմանագրի կամ համաձայնագրի գինն է։

Չեն ներկայացվել աշխատակազմի Հրավերով սահմանված ծառայությունների մատուցման համար անհրաժեշտ համապատասխան մասնագիտական փորձը հիմնավորող փաստաթղթերը՝ աշխատանքային գրքույկ (առկայության դեպքում) կամ աշխատանքային պայմանագիր, ներկայացվել է միայն Սերյոժա Չոբանյանի և «Շինկենտրոն» ՓԲԸ-ի միջև կնքված 2 պայմանագիր, որոնցով որևէ կերպ չի հիմնավորվում վեջինիս իր ոլորտի շինարարական աշխատանքների կազմակերպան, ղեկավարման կամ տեխնիկական հսկողության ծառայությունների մատուցման առնվազն 3 տարվա փորձ ունենալու փաստը:

Ընթացակարգի գնահատող հանձնաժողովի 18․10.2023թ. նիստի թիվ 2 արձանագրության համաձայն՝ Ընթացակարգի գնահատող հանձնաժողովի կողմից որոշում է կայացվել Ընկերության հայտն անբավարար գնահատելու և մերժելու վերաբերյալ:

«Գնումների մասին» ՀՀ օրենքի (այսուհետ նաև՝ Օրենք) 6-րդ հոդվածի 1-ին մասի 6-րդ կետի համաձայն՝ բացառությամբ սույն օրենքի 23-րդ հոդվածի 1-ին մասի 1-ին, 3-րդ, 4-րդ և 5-րդ կետերով նախատեսված ընթացակարգով գնում կատարելու դեպքերի, գնումների ընթացակարգերին մասնակցելու իրավունք չունեն այն անձինք, որոնք հայտը ներկայացնելու օրվա դրությամբ ներառված են գնումների գործընթացին մասնակցելու իրավունք չունեցող մասնակիցների ցուցակում: Մասնակիցն ընդգրկվում է նշված ցուցակում, եթե`

***ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը,*** ***որը հանգեցրել է պատվիրատուի կողմից*** պայմանագրի միակողմանի լուծմանը կամ ***գնման գործընթացին տվյալ մասնակցի հետագա մասնակցության դադարեցմանը*** և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը,

բ. որպես ընտրված մասնակից հրաժարվել կամ զրկվել է պայմանագիր կնքելու իրավունքից:

Նույն հոդվածի 2-րդ մասի համաձայն՝ սույն հոդվածի 1-ին մասի 6-րդ կետում նշված ցուցակը, այդ թվում՝ ռուսերեն, վարում և հրապարակում է լիազորված մարմինը: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա: Սույն մասում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը հրապարակելու օրվան հաջորդող տասն օրվա ընթացքում: Որոշումը կայացվելուն հաջորդող օրը այն տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգ օրվա ընթացքում, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգ օրվա ընթացքում, եթե դատական քննության արդյունքով որոշման կատարման հնարավորությունը չի վերացել: Մասնակիցը նշված ցուցակում ընդգրկվում է ներառվելու օրվան հաջորդող օրվանից երկու տարի ժամկետով:

Օրենքի 34-րդ հոդվածի 1-ին մասի համաձայն՝ ***հայտերը գնահատվում են հրավերով սահմանված կարգով: Բավարար են գնահատվում հրավերով նախատեսված պայմաններին համապատասխանող հայտերը, հակառակ դեպքում հայտերը գնահատվում են անբավարար և մերժվում են:***

ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված «Գնումների գործընթացի կազմակերպման մասին» կարգի (հետայսու նաև՝ Կարգ) 41-րդ կետի համաձայն՝ եթե հայտերի բացման և գնահատման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ հրավերի պահանջների նկատմամբ ներառյալ այն դեպքերը, երբ հայտում ներառված՝ Հայաստանի Հանրապետության ռեզիդենտ հանդիսացող մասնակցի կողմից հաստատված փաստաթղթերը կամ դրանց մի մասը հաստատված չեն էլեկտրոնային թվային ստորագրությամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը: Եթե անհամապատասխանությունն արձանագրվել է ՀՀ պետական եկամուտների կոմիտեից ստացված տեղեկատվության հիման վրա, ապա մասնակցին ուղարկվող ծանուցմանը կցվում է նաև կոմիտեից ստացված տեղեկատվության բնօրինակից սկանավորված տարբերակը: Մասնակցին ուղարկվող ծանուցման մեջ մանրամասն նկարագրվում են հայտնաբերված անհամապատասխանությունները:

***Կարգի 42-րդ կետի համաձայն՝ եթե սույն կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է***, ներառյալ եթե մասնակիցը սույն կարգի 32-րդ կետի 1-ին մասի «դ» պարբերությամբ սահմանված ժամկետում չի ներկայացնում հայտի ապահովման բնօրինակը, իսկ ընտրված մասնակից է ճանաչվում հաջորդող տեղ զբաղեցրած մասնակիցը:

Այսպիսով` Կարգի 41-րդ կետով սահմանվում է, որ ***եթե հայտերի բացման և գնահատման նիստի ընթացքում իրականացված գնահատման արդյունքում մասնակցի հայտում արձանագրվում են անհամապատասխանություններ՝ հրավերի պահանջների նկատմամբ, ապա հանձնաժողովը մեկ աշխատանքային օրով կասեցնում է նիստը, իսկ հանձնաժողովի քարտուղարը նույն օրը դրա մասին էլեկտրոնային եղանակով ծանուցում է մասնակցին՝ առաջարկելով մինչև կասեցման ժամկետի ավարտը շտկել անհամապատասխանությունը:***

Ընդ որում՝ Կարգի 42-րդ կետի համաձայն՝ եթե սույն կարգի 41-րդ կետով սահմանված ժամկետում մասնակիցը շտկում է արձանագրված անհամապատասխանությունը, ապա նրա հայտը գնահատվում է բավարար: Հակառակ դեպքում տվյալ մասնակցի հայտը գնահատվում է անբավարար և մերժվում է:

Այսպիսով՝ Ընկերությունը Կարգի 41-րդ կետի համաձայն ծանուցվել է անհամապատասխանությունը շտկելու վերաբերյալ, սակայն, որպես շտկում ներկայացրել է փաստաթղթեր, որոնց ուսումնասիրության արդյունքում կրկին արձանագրվել են անհամապատասխանություններ, այսինքն՝ «Շինկենտրոն» ՓԲԸ-ն «ՀՏԶՀ-ՄԾՁԲ-2023/1» ծածկագրով ընթացակարգի շրջանակներում թույլ է տվել «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» ենթակետով նախատեսված խախտում, ուստի առկա են Ընկերությանը գնումների գործընթացին մասնակցելու իրավունք չունեցող մասնակիցների ցուցակում ներառելու հիմքերը:

Ելնելով վերոգրյալից և հիմք ընդունելով ՀՀ «Գնումների մասին» օրենքի 6-րդ հոդվածի 1-ին մասի 6-րդ կետի «ա» ենթակետի պահանջը և 2023 թվականի հոկտեմբերի 18-ի որոշումը՝

**ՈՐՈՇԵՑԻ**

1․ «**Շինկենտրոն» ՓԲԸ**-ին ներառել [գնումների գործընթացին մասնակցելու իրավունք չունեցող մասնակիցների ցուցակ](http://gnumner.am/website/images/original/Cucak%2027.03.2019%20arm..rtf)ում:

|  |  |  |
| --- | --- | --- |
| **ԳՈՐԾԱԴԻՐ ՏՆՕՐԵՆ** |  | **Ս. ԲԱՂԻՆՅԱՆ** |

*Կատարող՝ Օ․Կիրակոսյան*